Na kongres esperantistov mieria stovky návštevníkov z desiatok krajín
TASR, 29. marca 2016 13:38
Hlavnou témou 101. svetového kongresu esperanta bude Sociálna spravodlivosť - jazyková spravodlivosť. Program podujatia bude podľa organizátorov bohatý a pestrý. V rámci svetových kongresov sa pripravujú odborné konferencie i výročné stretnutia odborných organizácií esperantistov. "Na svoje si prídu aj esperantskí návštevníci. Pripravený bude program zameraný na spoznávanie krás Nitry i Slovenska. Bohatý bude aj kultúrny program, na medzinárodné publikum čakajú divadelné predstavenia, filmy, koncerty rôznych žánrov či diskotéky. Ide teda v podstate skôr o festival esperanta a esperantskej kultúry ako kongres, no 100-ročná tradícia názvu kongres, teda Universala Kongreso de Esperanto, odoláva pokusom o premenovanie," uviedol Baláž.
Súčasťou podujatia budú aj viaceré sprievodné akcie, medzi nimi napríklad 20. medzinárodný medicínsky esperantský kongres, Medzináboženské stretnutie, Medzinárodné podnikateľské a obchodné fórum či Jazykovo-politická konferencia krajín V4+. Počas hlavného kongresu sa uskutoční aj podujatie pre malých návštevníkov s názvom 45. medzinárodný detský kongresík. Po skončení svetového stretnutia esperantistov nadviaže na podujatie aj 82. medzinárodný kongres nevidiacich esperantistov, ktorý sa bude venovať téme Moderné technológie v živote nevidiacich.
Najnovšie články v rubrike
Goralská dedinka Lacková chce doma udržať hlavne mladých ľudí
V strmom svahu vyrástla unikátna Krížová cesta, pričom súčasťou turizmu je minerálny prameň. Chýrne košíky z vŕbového prútia sa plietli kedysi v každom dome, dnes udržiava tradície Lackovianka.
Staré Mesto revitalizuje zeleň v Medickej záhrade
Odstrániť suché a polámané konáre, pri ktorých hrozí spadnutie pri väčších nárazoch vetra, chce samospráva na siedmich stromoch.
Trenčiansky hrad v októbri otvoria len počas víkendov
Dôvodom sú práce na odstraňovaní kovových zábran umiestnených po páde hradobného múru v roku 2003.